SZOFTVERFELHASZNÁLÓI ENGEDÉLY

KÉRJÜK, A TERMÉK HASZNÁLATA ELŐTT FIGYELMESEN OLVASSA
EL EZT AZ ENGEDÉLYT. A SZOFTVER HASZNÁLATÁVAL ALÁVETI
MAGÁT A JELEN ENGEDÉLYBEN FOGLALT FELTÉTELEKNEK.

1. Engedély.
  Az alkalmazásra, a demonstrációra, a rendszerre és a
  jelen Engedélyt kísérő minden más szoftverre, legyen
  az lemezen vagy csak olvasható memóriában vagy
  bármely másfajta adathordozón (a "Szoftver"),
  valamint a kapcsolódó dokumentációra Ön a SHARP
  részéről felhasználói engedélyt kap. Az Ön tulajdonát
  képezi az a lemez, amelyre a Szoftvert rögzítették,
  de a SHARP és/vagy a SHARP Licencadói fenntartják
  jogcímüket a Szoftverre és a kapcsolódó
  dokumentációra vonatkozóan. A jelen Engedély alapján
  Ön a Szoftvert egy adott nyomtatóhoz csatlakozó egy
  vagy több számítógépen használhatja, és a szoftverről
  kizárólag biztonsági másolat céljára készíthet egy
  darab számítógép által olvasható formájú
  másolatot. Az ilyen másolatokon reprodukálni köteles
  minden olyan SHARP szerzői jogi figyelmeztetést, a
  SHARP Licencadók általi szerzői jogi figyelmeztetést,
  valamint a SHARP-tól és/vagy Licencadóitól származó
  tulajdonjogi tájékoztatást, amely a Szoftver eredeti
  másolatán szerepelt. Átadhatja továbbá a szoftverre,
  a Szoftver biztonsági másolatára és a kapcsolódó
  dokumentációra vonatkozó minden engedélyjogosultságát
  és a jelen Engedély egy másolatát egy másik fél
  részére, feltéve, hogy a másik fél elolvassa és
  elfogadja a jelen Engedélyben foglalt feltételeket.

2. Korlátozások.
  A Szoftver szerzői jog által védett anyagokat,
  szakmai titkokat és egyéb jogvédett anyagokat
  tartalmaz, amelyek a SHARP és/vagy Licencadói
  tulajdonát képezik és amelyek védelme érdekében Ön a
  Szoftvert nem fordíthatja vissza, nem fejtheti
  vissza, nem bonthatja szét és semmilyen más módon nem
  redukálhatja ember által érzékelhető formába. A
  Szoftvert nem módosíthatja, nem teheti hálózatra, nem
  adhatja bérbe, lízingbe, kölcsönbe, nem terjesztheti
  és nem hozhat létre részben vagy egészben a
  Szoftverből levezetett műveket. A Szoftvert egyik
  számítógépről a másikra nem továbbíthatja
  elektronikus úton vagy hálózaton keresztül.
 
3. Lezárás.
  A jelen felhasználói engedély a lezárásáig
  érvényes. Az Engedélyt bármikor lezárhatja a
  Szoftver, a kapcsolódó dokumentáció és ezek összes
  másolatának megsemmisítésével. Ha Ön az Engedély
  bármely rendelkezését megszegi, az Engedély a SHARP
  és/vagy SHARP Licencadók részéről azonnal,
  figyelmeztetés nélkül véget ér. Az engedély
  lezárásával egyidejűleg köteles megsemmisíteni a
  Szoftvert, a kapcsolódó dokumentációt és ezek összes
  másolatát.

4. Exportálási jogi biztosítékok.
  Ön beleegyezik és szavatolja, hogy sem a Szoftver,
  sem a SHARP részéről átadott bármilyen technikai adat
  vagy annak közvetlen terméke nem kerül exportálásra
  az Egyesült Államok területén kívülre, kivéve ha arra
  meghatalmazással rendelkezik és azt az Egyesült
  Államok törvényei és szabályozása engedik. Amennyiben
  a Szoftverhez az Egyesült Államokon kívül jutott
  hozzá jogszerűen, Ön beleegyezik, hogy sem a
  Szoftvert, sem a SHARP részéről átadott bármely
  technikai adatot, sem annak közvetlen termékét nem
  fogja újraexportálni, kivéve ha azt az Egyesült
  Államok törvényei és szabályozása, valamint a
  Szoftver beszerzési helye szerinti jogrendszer
  törvényei és szabályozása engedi.

5. Kormányzati végfelhasználók.
  Amennyiben a Szoftvert az Egyesült Államok
  kormányának valamely egysége vagy ügynöksége
  megbízásából szerzi be, az alábbi rendelkezések
  irányadók. A kormány beleegyezik:
  (i) Ha a Szoftvert a Védelmi Minisztérium (DoD)
      részére szállítják, a Szoftver a "Kereskedelmi
      számítógépes szoftver" besorolás alá esik, és a
      kormány csak "korlátozott jogokat" szerez a
      Szoftverben és annak dokumentációjában, a fogalom
      DFARS 252.227-7013 (c)(1) (1998. okt.)
      cikkelyében szereplő meghatározásának
      megfelelően.
  (ii)Ha a Szoftvert az Egyesült Államok kormányának a
      Védelmi Minisztériumon (DoD) kívüli bármely más
      egységének szállítják, a kormányzatnak a
      Szoftverre és annak dokumentációjára vonatkozó
      jogai a FAR 52.227-19 (c)(2) cikkelyében
      meghatározottak szerint alakulnak, illetve, a
      NASA estében a FAR NASA kiegészítésének
      18-52.227-86 (d) cikkelye szerint.

6. Korlátozott garancia az adathordozóra.
  A SHARP garantálja, hogy a lemezek, amelyekre a
  Szoftvert rögzítették, normál használat esetén a
  számla másolata által tanúsított vásárlási dátumtól
  számított kilencven (90) napig mentesek lesznek az
  anyag- és gyártási hibáktól. A SHARP és/vagy a SHARP
  Licencadóinak teljes felelőssége és az Ön kizárólagos
  jogorvoslati lehetősége a jelen 6. cikkelyben foglalt
  korlátozott garanciának nem megfelelő lemez
  cseréjében merül ki. A lemezt akkor cserélik ki, ha a
  számla másolatával együtt visszaküldik a SHARP vagy
  egy hivatalos SHARP képviselő részére. A SHARP
  felelőssége nem terjed ki a baleset, visszaélés vagy
  nem megfelelő alkalmazás következtében megsérült
  lemez cseréjére.

A LEMEZEKRE VONATKOZÓ BÁRMILYEN KÖZVETETT GARANCIA,
BELEÉRTVE AZ ELADHATÓSÁGRA ÉS AZ EGY ADOTT CÉLRA VALÓ
ALKALMASSÁGRA VONATKOZÓ KÖZVETETT GARANCIÁKAT IS, AZ
ÁTVÉTELTŐL SZÁMÍTOTT KILENCVEN (90) NAPRA
KORLÁTOZÓDIK. A JELEN GARANCIA MEGHATÁROZOTT JOGOKAT
BIZTOSÍT AZ ÖN RÉSZÉRE, ÉS AZ ELTÉRŐ JOGRENDSZEREKTŐL
FÜGGŐEN TOVÁBBI JOGOKKAL IS RENDELKEZHET.

7. A Szoftverre vonatkozó garancia kizárása.
   Ön kifejezetten elismeri és beleegyezik, hogy a
   Szoftvert kizárólag saját felelősségére használja. A
   szoftver és a kapcsolódó dokumentáció úgy kerül
   szállításra "AHOGY VAN", bármiféle garancia nélkül,
   és a SHARP és a SHARP Licencadói (a 7. és
   8. rendelkezések célja tekintetében a SHARP és a
   SHARP Licencadói együttesen a "SHARP" néven kerülnek
   hivatkozásra) KIFEJEZETTEN KIZÁRNAK MINDENFÉLE
   GARANCIÁT, LEGYEN AZ KIFEJEZETT VAGY KÖZVETETT,
   IDEÉRTVE - DE NEM KORLÁTOZVA AZOK KÖRÉRE - AZ
   ELADHATÓSÁGRA ÉS EGY ADOTT CÉLRA VALÓ ALKALMASSÁGRA
   VONATKOZÓ KÖZVETETT GARANCIÁKAT. A SHARP NEM
   GARANTÁLJA, HOGY A SZOFTVERBEN FOGLALT
   SZOLGÁLTATÁSOK MEGFELELNEK AZ ÖN ELVÁRÁSAINAK, VAGY
   HOGY A SZOFTVER MŰKÖDÉSE ZAVARTALAN VAGY HIBÁKTÓL
   MENTES LESZ, VAGY HOGY A SZOFTVER HIBÁI KI LESZNEK
   JAVÍTVA. A SHARP TOVÁBBÁ NEM GARANTÁL ÉS NEM ÁLLÍT
   SEMMIT A SZOFTVER VAGY A KAPCSOLÓDÓ DOKUMENTÁCIÓ
   HASZNÁLATÁRA VAGY HASZNÁLATÁNAK KÖVETKEZMÉNYEIRE
   VONATKOZÓAN A MEGFELELŐSÉG, PONTOSSÁG, MEGBÍZHATÓSÁG
   VAGY EGYEBEK TEKINTETÉBEN. SEMMILYEN, A SHARP VAGY
   EGY HIVATALOS SHARP KÉPVISELŐ ÁLTAL ADOTT SZÓBELI
   VAGY ÍROTT INFORMÁCIÓ VAGY TANÁCS NEM ALAPÍTHAT
   GARANCIÁT ÉS NEM BŐVÍTHETI KI A JELEN GARANCIA
   KÖRÉT. AMENNYIBEN A SZOFTVER HIBÁSNAK BIZONYUL, ÖN
   (ÉS NEM A SHARP VAGY A HIVATALOS SHARP KÉPVISELŐ)
   ÁLLJA A SZÜKSÉGES SZERVIZELÉS, JAVÍTÁS VAGY
   BEAVATKOZÁS TELJES KÖLTSÉGÉT. EGYES JOGRENDSZEREK
   NEM TESZIK LEHETŐVÉ A KÖZVETETT GARANCIÁK KIZÁRÁSÁT,
   ÍGY ELŐFORDULHAT, HOGY A FENTI KIZÁRÁS ÖNRE NEM
   VONATKOZIK.

8. Felelősség korlátozása.
  A SHARP SEMMILYEN KÖRÜLMÉNYEK KÖZÖTT, ÍGY
  GONDATLANSÁG ESETÉN SEM FELEL A SZOFTVER VAGY A
  KAPCSOLÓDÓ DOKUMENTÁCIÓ HASZNÁLATÁBÓL VAGY
  HASZNÁLATRA VALÓ KÉPTELENSÉGÉBŐL EREDŐ VÉLETLENSZERŰ,
  SPECIÁLIS VAGY KÖVETKEZMÉNYES KÁRÉRT, MÉG AKKOR SEM,
  HA A SHARP VAGY A HIVATALOS SHARP KÉPVISELŐ FIGYELMÉT
  FELHÍVTÁK AZ ILYEN KÁROK LEHETŐSÉGÉRE. EGYES
  JOGRENDSZEREK NEM TESZIK LEHETŐVÉ A VÉLETLENSZERŰ
  VAGY KÖVETKEZMÉNYES KÁROKÉRT VALÓ FELELŐSSÉG
  KORLÁTOZÁSÁT, ÍGY ELŐFORDULHAT, HOGY A FENTI
  KORLÁTOZÁS VAGY KIZÁRÁS ÖNRE NEM VONATKOZIK. A
  SHARP-nak az összes kárért, veszteségért és
  cselekmény következményeiért (alapuljon az
  szerződésen, károkozáson (ideértve a hanyagságot is)
  vagy egyeben) Önnel szemben fennálló felelőssége
  semmilyen esetben nem haladhatja meg az Ön által a
  Szoftverért kifizetett összeget.

9. Joghatóság és elkülöníthetőség.
  A jelen engedélyt a Szoftvernek az Apple
  Macintosh-sal és a Microsoft Windows-zal összefüggő
  részei tekintetében Kalifornia, illetve Washington
  állam törvényei szabályozzák és azok szerint
  értelmezendő. Amennyiben egy kompetens joghatóság
  bármilyen okból úgy találja, hogy a jelen Engedély
  bármely rendelkezése vagy annak egy része nem
  érvényesíthető, úgy a felek szándékának kifejezése
  érdekében az Engedély adott rendelkezését a
  megengedett legnagyobb mértékben kell érvényesíteni,
  és az Engedély fennmaradó részének érvényessége és
  hatálya továbbra is sértetlenül fennáll.

10. Teljes megállapodás.
  A jelen Engedély képezi a felek között a Szoftver és
  a kapcsolódó dokumentáció használata tekintetében
  fennálló teljes megállapodást és hatálytalanít az
  adott tárgyra vonatkozó minden korábbi vagy egyidejű
  megegyezést vagy megállapodást, legyen az írott vagy
  szóbeli. A jelen Engedély módosítása csak akkor bír
  kötelező erővel, ha írásba foglalják és azt a SHARP
  által megfelelően meghatalmazott képviselő aláírja.


